
Projekt je sufinancirala Europska unija iz Europskog fonda za regionalni razvoj. 
Pravna napomena: Sadržaj ovog dokumenta isključiva je odgovornost poduzeća Kuća Lauba d.o.o.

Naručitelj:
Kuća Lauba d.o.o.
Baruna Filipovića 23a
10 000 Zagreb



OBAVIJEST O NABAVI 
NABAVA BROJ:
2

PREDMET NABAVE:
Pružanje usluga izrade projektne dokumentacije
(provjera zadatka, snimak i idejna rješenja, idejni
projekt, glavni projekt i izvedbeni projekt)













Nabava za potrebe projekta: Lauba- kuća za ljude i umjetnost, KK.06.1.1.01.0066


[bookmark: _Toc499034431]I. OPĆI PODACI
[bookmark: _Toc499034432]1.1. Naručitelj
Kuća Lauba d.o.o.
Adresa: Baruna Filipovića 23a
OIB: 15479326659
Telefon: +385 (0)91 630 2046
Kontakt osoba: Jelena Pavlinušić
E-mail: jelena.pavlinusic@lauba.hr 
Web str: http://www.lauba.hr/ 
[bookmark: _Toc499034433]1.2. Evidencijski broj nabave
2
[bookmark: _Toc491951290]1.3. Vrsta postupka nabave 

Postupak nabave s objavom obavijesti o nabavi s namjerom sklapanja ugovora o pružanju usluga. 
[bookmark: _Toc499034435]II. PODACI O PREDMETU NABAVE
[bookmark: _Toc499034436]2.1. Opis predmeta nabave
[bookmark: _Hlk480641107]
Predmet nabave je pružanje usluga izrade projektne dokumentacije (provjera zadatka, snimak i idejna rješenja, idejni projekt, glavni projekt i izvedbeni projekt) za rekonstrukciju Zgrade Jašione bivše konjičke vojarne u Zagrebu što uključuje rekonstrukciju krovišta planiranom nadogradnjom prostora, ali uz specifične izmjene, koje će se oblikom, bojom i dizajnom nadovezati na vanjsku skulpturu ispred građevine autora Ivana Kožarića. Zgrada je pojedinačno zaštićeno nepokretno kulturno dobro (Z-2393), izgrađena 1910. godine, a 2011. prenamijenjena u izložbeni prostor.
Projektom nove rekonstrukcije planirano je proširenje sadržaja povezanih s primarnom djelatnošću Kuće Lauba d.o.o. (organizacija umjetničkih/izložbenih aktivnosti), kao i svih ostalih povezanih aktivnosti koje se odvijaju u ovom prostoru, opremanje te održavanje već postojećih elemenata zgrade i integriranih tehničkih sustava:

a)	Formiranje i opremanje novih sadržaja unutar postojećeg i novog gabarita zgrade:
-	Radio postaja (tehnički studio, studio za emitiranje, priprema emisija i press centar, uredski prostor, 	co-working)
-	Co-working prostor za umjetnike
-	Prostor za održavanje edukacija i prezentacija s pozornicom, sjedalima, multimedijskom opremom 	i rješenjima akustike prostora
-	Studio atelje/apartman (2) za gostujuće umjetnike
-	Osiguranje pristupačnosti za osobe s invaliditetom i smanjene pokretljivosti (proširenje parkirališta)
-	Showroom - prostor za prodaju umjetnina
-	Dodatni sanitarni čvor za posjetitelje
-	Depoi za umjetnička djela

b)	Preuređenje i održavanje postojećih sadržaja, opreme i obloga:
-	preuređenje uslužnog prostora u prizemlju
-	zamjena postojećeg poda dvorane, s prenosivom formatiranom zaštitom za pod
-	popravak i dorada izložbenih panela
-	dodatna rasvjeta dvorane
-	poboljšanje učinkovitosti sustava grijanja, hlađenja i ventilacije
2.2. Opis poslova uključenih u predmet nabave
1. Provjera zadatka
· Razjašnjavanje postavljenog zadatka 
· Sastavljanje funkcionalnog i tehnološkog (multimedija, radio stanica) programa

1. Snimak i idejna rješenja 
· Snimak postojećeg stanja
· Grafička provjera projektnog zadatka u nekoliko varijanti rješenja i odabir najpovoljnije varijante
· Prikaz osnovnih podatka o prostornim gabaritima, funkcionalnoj i organizacijskoj šemi, obilježjima tlocrtnog rješenja, elementima oblikovanja i kvantifikacijske pokazatelje – za sve struke

1. Idejni projekt
· Analiza podloga i uvjeta izgradnje
· Razjašnjavanje i tumačenje bitnih urbanističkih, oblikovnih, funkcionalnih, tehničkih, građevno-fizikalnih i energetskih uvjeta
· Pripremni razgovori s vlastima i ostalim stručnim sudionicima u projektiranju o mogućnosti dobivanja dozvola
· Sastavljanje projektnog kataloga ciljeva (programski ciljevi)
· Usaglašavanje s uvjetima i ciljevima
· Ispitivanje mogućih rješenja temeljno različitih zahtjeva
· Proširivanje pretprojektnog materijala prema posebnim zahtjevima
· Razrada projektnog koncepta uključujući i ispitivanje alternativnih rješenja jednakih zahtjeva s grafičkim prikazima i analizama
· Integriranje rješenja projektanata drugih struka
· Sastavljanje analize troškova izgradnje i upotrebe zgrade te analize ekonomičnosti gradnje
· Sastavljanje vremenskog i organizacijskog plana
· Izrada prostornih prikaza
· Procjena troškova 
· Sažetak svih rezultata ove faze projektiranja
· Ishođenje posebnih uvjeta kod nadležnih javnopravnih tijela

1. Glavni projekt
· razrada odabranog projektnog rješenja uzimajući u obzir urbanističke, oblikovne, funkcionalne, tehničke, građevno-fizikalne, ekonomske, energetske, koordinirano sve struke, sve do konačnog rješenja
· Analiza alternativa/varijanti i njihovo vrednovanje uz ispitivanje troškova (optimiranje), proračun ekonomičnosti
· Integriranje projektnih rješenja svih struka
· Opis zgrade sa objašnjenjima o udovoljavanju posebnim uvjetima gradnje
· Grafički prikaz cjelokupnog projekta, npr. razrađeni, potpuni nacrti idejnog i/ili glavnog projekta, mjerilo prema vrsti i veličini građevnog zahvata
· Razrada projekta svih struka, za dobivanje potrebnih potvrda i dozvola i komunikacija s javno pravnim tijelima
· Proračun troškova sastavljanjem okvirnih količina i kataloga primjenjenih elemenata
· Kontrola troškova usporedbom proračuna troškova i procjene troškova
· Objedinjavanje svih koordiniranih projektnih podloga i finalizacija glavnih projekata svih struka (tekstualni i grafički dio)
· Predaja projekata za dozvole i suglasnosti
· Sudjelovanje pri pribavljanju svih potrebnih potvrda, suglasnosti, dozvola s dopunjavanjem i prilagođivanjem projekta, opisa i proračuna po potrebi

1. Izvedbeni projekt 
· Detaljna razrada glavnih projekata svih struka, izvedbeni detalji i ostala tehnička rješenja potrebna za izgradnju (izvedbeni nacrti, građevinski, obrtnički, instalaterski detalji i dr.) – sve struke međusobno usklađeno
· Nadopunjavanje izvedbenog projekta tijekom izvođenja radova
· Interijerski projekt sa specifikacijom radova i opreme, integriranje interijerskih rješenja u izvedbeni projekt
· Provjera i uklapanje projekata trećih stručnih osoba koje ne sudjeluju u projektiranju (specifične tehnologije, interijerski elementi)
· Troškovnici - detaljni opis radova, opreme i količina prema vrstama i grupama radova te opći i posebni uvjeti za pojedine vrste radova
· Usuglašavanje i koordinacija opisa radova svih struka te povezivanje troškovnika svih struka u jedinstvenu knjigu troškovnika za tenderiranje i izvođenje

2.3. Grupe predmeta nabave
Predmet nabave nije podijeljen po grupama jer predstavlja funkcionalno tehnološku cjelinu.
[bookmark: _Toc499034437]2.4. Količina predmeta nabave
[bookmark: _Toc499034438]Količina je točna i navedena je u Troškovniku (Prilog II).
[bookmark: _Toc499034480]2.5. Troškovnik
Obrazac Troškovnika za predmet nabave nalazi se u Prilogu II ove dokumentacije za nadmetanje. Ponuditelj će ispuniti sve prazne ćelije Troškovnika (Prilog II). 
III.	VRIJEME, MJESTO I NAČIN DOSTAVE I OTVARANJA PONUDA 
Ponuda se u zatvorenoj omotnici dostavlja na adresu Naručitelja navedenu u ovoj DZN i bez obzira na način slanja mora biti zaprimljen kod Naručitelja do isteka roka za dostavu Ponuda, što znači najkasnije do 23. ožujka 2018. do 13:00 sati.
Na omotnici Ponude mora biti naznačeno:
- Naziv i adresa Naručitelja - ___________
- naziv i adresa Ponuditelja,
- evidencijski broj nabave - ____________
- naziv predmeta nabave - _____________
- naznaka »NE OTVARAJ«.
Ako omotnica nije označena u skladu sa zahtjevima iz ove DZN, Naručitelj ne preuzima nikakvu odgovornost u slučaju gubitka ili preranog otvaranja.
Sve ponude koje naručitelj zaprimi nakon isteka roka za dostavu označiti će se kao zakašnjelo pristigle ponude i neće se uzimati u obzir. 
U roku za dostavu Ponuda Ponuditelj može izmijeniti svoju Ponudu, nadopuniti je ili od nje odustati. Izmjena i/ili dopuna Ponuda dostavlja se na isti način kao i osnovna Ponuda s obveznom naznakom da se radi o izmjeni i/ili dopuni Ponude.
Ponuditelj može do isteka roka za dostavu Ponuda pisanom izjavom odustati od svoje dostavljene Ponude. Pisana se izjava dostavlja na isti način kao i Ponuda, s obveznom naznakom da se radi o odustajanju od Ponude. Kada Ponuditelj neposredno dostavlja Ponudu, izmjenu i/ili dopunu Ponude, odnosno pisanu izjavu o odustajanju od dostavljene Ponude Naručitelj će mu o tome izdati potvrdu.
Ponude otvaraju ovlašteni predstavnici naručitelja. 
Naručitelj neće provoditi javno otvaranje ponuda. O otvaranju i ocjenjivanju ponuda će se sastaviti zapisnik.





[bookmark: _GoBack]Zagreb, 01.03.2018. godine 

